Külmutuslaevad Paljassaare sadamas (1979).  
Foto: Jaan Künnap
BMRT (БМРТ) – suur külmutustraaler.  
Foto: Jaan Künnap
Värav sadamasse  
Foto: Jaan Künnap
**Eesti Kalatööstus** oli kalatööstusettevõte; ühtlasi Eesti NSV suurim kalatööstusettevõte.

Ettevõte asutati 1944. aastal nimega *Riiklik Kalapüügi Trust*

1955. aastal hakati Eestis kasutama kaugpüügiks sobivaid SRT tüüpi keskmisi kalatraalereid. Need olid ehitatud Stralsundis VEB Volkswerfti tehases. 1955. aasta jooksul valmisid järgmised laevad (ehituskuupäev ja number):

* 24.03.1955 SRT-4244
* 29.03.1955 SRT-4250
* 23.05,1955 SRT-4259 Sompa
* 29.08.1955 SRT-4283
* 30.08.1955 SRT-4282
* 19.09.1955 SRT-4291
* 19.08.1955 SRT-4292

1955. aasta suvel väljusid heeringapüügile Põhja ja Norra merele esimesed kaks Eesti keskmist kalatraalerit SRT-4244 (kapten Vaino Noor) ja SRT-4250 (kapten Vsevolod Starostenko). Sügisel suundusid sinna veel SRT-4291 (kapten Ivan Ageev), SRT-4259 ning SRT-4286. (20 aastat hiljem on kirjutanud nii Rybak Estonii, 12 juuli 1975)

ENSV Heeringapüügivalitsus
--------------------------

1. jaanuarist 1956 jõudis Eestisse üleliiduline reform, mille käigus sai ettevõte nimeks **ENSV Heeringapüügivalitsus**. 
Jätkus uute SRT tüüpi laevade saabumine:

* 31.01.1956 SRT-4326
* 28.02.1956 SRT-4327
* 20.04.1956 SRT-4344
* 26.07 1956 SRT-3471
* 14.09.1956 SRT-4390
* 30.01.1957 SRT-4424
* 31.01.1957 SRT-4425
* 28.05.1957 SRT-4451
* 28.05.1957 SRT-4452
* 21.08.1957 SRT-4479
* 27.08.1957 SRT-4480
* 23.08.1957 SRT-4481 Khanka
* 31.10.1957 SRT-4510
* 31.10. 1957 SRT-4511
* 31.03.1958 SRT-4543
* 31.03.1958 SRT-4544
* 31.03.1958 SRT-4545
* 12.05.1958 SRT-4557
* 30.04.1958 SRT-4558
* 30.04.1958 SRT-4559 Chernomorets
* 14.06.1958 SRT-4572
* 14.06.1958 SRT-4573 1970. aastatel Riias
* 14.06.1958 SRT-4574
* 14.06.1958 SRT-4575 Boksit
* 31.07.1958 SRT-4588 Hiljem Riias, Tsarikava
* 31.07.1958 SRT-4589 Hiljem Klaipedas, Krasnoborsk
* 31.07.1958 SRT-4590

Eesti Kalatööstuse Tootmiskoondis "Ookean"
------------------------------------------

Eesti Kalatööstuse Tootmiskoondise "Ookean" peahoone Tallinnas Paljassaare 28 (1973)  
Foto: Jaan Künnap
1970. aastal sai ettevõtte nimeks *Eesti Kalatööstuse Tootmiskoondis "Ookean"*. 1970. aastast oli Eesti Kalatööstuse Tootmiskoondise «Ookean» juhataja Viktor Tenosaar. Ettevõte kandis aastatel 1970–1976 nimetust Eesti Kalatööstuslik Tootmiskoondis "Ookean" (vene k. *Эстонское рыбо-промышленное объединение "Океан"*) ja 1976–1990 Eesti Kalatööstuse Tootmiskoondis "Estrõbprom" (Eesti Kalatööstus) (vene k. *Эстонское производственное объединение рыбной промышленности "Эстрыбпром"*).

Aastail 1970–1993 tegutses Tallinnas Vana-Posti tänav 7 Eesti Kalatööstusliku Tootmiskoondise Ookean Tallinna Merekool (1970–1976) ja Tootmiskoondise Eesti Kalatööstus Tallinna Merekool (1976–1993), milles valmistati ette reakoosseisu kalalaevastikule.

Merekoolis sai meremeheameti umbes aasta jooksul. Kursusi alustati ja lõpetati igal ajal, et Eesti Kalatööstus saaks oma tööjõule pidevalt täiendust ja vahetust. Sõjaväe läbi teinud noormehed said õppida kalalaeva madruseks, motoristiks, külmutusmasinistiks ja laevaelektrikuks ning katlamasinistiks. Pärast 6-7 kuud teooriakursust, merepraktikat ja selle aruande kaitsmist anti meremehele põhierialal I klassi ja siduserialal II klassi diplom. Tüürimeheks või mehaanikuks sai edasi õppida Tallinna Merekolledžis või Kaliningradi Kõrgemas Kalatööstuslikus Merekoolis.

Eesti Kalatööstusel olid õppelaevad Krusenstern ja Korall.

Eesti Kalatööstus
-----------------

1976. aastal sai ettevõte nimeks *Eesti Kalatööstus*. 1990. aasta 4. septembril moodustati Valioga ühisfirma ESVA (ES sõnast EstRõbProm ja Va Valiost), mis hakkas tootma kalapulki.

Riiklik Aktsiaselts "Ookean"
----------------------------

1990ndatel muudeti ettevõte riiklikuks aktsiaseltsiks **"Ookean"**[*viide?*]. 1995. aasta algul oli ettevõttel 37 laeva summaarse kogumahutavusega 135 000, kuid aasta lõpul algatati ettevõtte pankrot. Pankrotimenetlus kestis seitse aastat.

Veteranid on loonud suhtlemiseks foorumiga kodulehe.

Viited
------

1. 1 2 3  *Eesti nõukogude entsüklopeedia.* 2. köide: *CERA–FILL.* Tallinn: Valgus, 1987, lk 210.
2. ↑  "Strahlsundis NSV Liidule ehitatud laevad". Vaadatud 23.02.2018.
3. ↑  "20 aastat hiljem". *Rõbak Estonii*. Juuli 1975. Originaali arhiivikoopia seisuga 24.02.2019. Vaadatud 24.02.2019.
4. ↑  Viktor Jani p. Tenosaar, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 174
5. ↑  Kuidas veel merele pääseb?, Õpetajate Leht, nr. 23, 9 juuni 1990
6. ↑  Madli Vitismann Anatomy of a bankruptcy - how the Estonian fishing fleet went down. Scandinavian Shipping Gazette, 18. oktoober 2002.
7. ↑  Ookean-Eesti Kalatööstus (vene keeles)